চাপড়ামারি বন্যপ্রাণী অভয়ারণ্য
চাপড়ামারি বন্যপ্রাণী অভয়ারণ্য ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণী অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে। এটি গোরুমারা জাতীয় উদ্যানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর। মূর্তি ও জলঢাকা নদীতে পাওয়া চাপড়া মাছের নাম থেকে এসেছে চাপড়ামারি নাম। যদিও বর্তমানে এই মাছ অবলুপ্ত।